**УВОД**

Предмет овог извештаја је успостављање и увђење новог начина рада у самој установи када је у питању пословање, организација и функционисање установе Сигурна кућа за жене и децу жртве породичног насиља из Ниша, у периоду од 01.01.2013.године до 31.12.2013.године.

Менаџмент Сигурне куће је успео да у протеклој години професионализује рад са корсиницима, а правно и финансијско пословање у потпусности усклади са Законом о раду, Законом о социјалној заштити, Посебним колективним уговором за социјалну заштиту, Одлуком о правима из области социјалне заштите на територији града Ниша и другим правним актима којима се регулише област рада, финансија, социјалне заштите, али и конкретно насиља у породици.

**ПРОГРАМСКЕ АКТИВНОСТИ**

У току 2013.године у Сигурној кући је било смештено 137 корисника, односно 52 жена и 85 деце.

Упошљавањем стручног кадра приступило се професионалном раду са корисницама које бораве у установи. По пријему кориснице отвара се досије, потписује изјава о добровољном смештају у установу која садржи и правила поштовања кућног реда,попуњава образац документовања насиља. За сваку корисницу воде се листе праћења у које се уносе сви подаци о жртви, од датума доласка до одласка из установе, као и информације о оснаживању жртве у свим фазама.План услуга који психолог сатавља за сваку корисницу појединачно садржи шта ће се у конкретном случају примењивати као и које ће се врсте саветодавно-терапијских услуга користити.У раду са корисницама користе се дијагностички тестови и пројективне технике, прикупљају се општи подаци путем разговора (интервјуа) са корисницама.Посебна пажња посвећена је раду са децом који подразумева организовањеи одржавање едукативно-креативних радионица и помоћ деци у учењу и савладавању школског градива.

У слободно време организују се одласци жена и деце у луткарско позориште, биоскопе, као и на једнодневне излете, све у циљу ослобађања од претрпљених траума.Отварањем информатичке собе корисницама је омогућено да се преко интернета информишу о понудама на тржишту рада, као и да савладају рад на рачунару.Осим тога велика пажња посвећује се економском оснаживању корисница упућивањем на преквалификације и доквалификације али и кроз радно анагажовање у сарадњи са Центром за социјални рад и Управом за дечију, социјалну и примарну здравствену заштиту.

Корисницама које бораве у установи омогућено је пружање правног савета и правне помоћи, како кроз свакодневни разговор правника установе са штићеницама, тако и кроз протоколарну сарадњу са Правном клиником тј. Правним факултетом нишког универзитета.

Установа Сигурна кућа је током 2013 године иницирала снимање спота „ Стоп насиљу у породици“ у циљу подизања свести код људи о озбиљности и осетљивости теме као што је насиље у породици те је у сарадњи са Нишком телевизијом направљен спот и емитован на поменутој телевизији.

Личним анагажовањем директорке Сигурне куће успостављена је сарадња установе са другим Сигурним кућама у Србији. Све се више ради и на зближавању установе са институцијама и установама социјалне заштите, како на републичком тако и на локалном нивоу.Конкретно успостављена је блиска сарадња са локалним Центром за социјални рад, али и сарадња са Републичким заводом за социјалну заштиту и Министарством рада, запошљавања и социјалне политике, о чему сведочи и скорашња посета државне секретарке госпође Стане Божовић и њена констатација да је Сигурна кућа из Ниша „најорганизованија и најсређенија установа овог типа у Србији“. Честе су посете високих градских функционера установи (градоначелника, већника, председника градских општина), као и многобројних донатора који желе да дају свој допринос у пружању помоћи жртвама породичног насиља.

Сигурна кућа као установа социјалне заштите започела је рад на испуњавању услова за лиценцирање како саме установе тако и лиценцирање стручних радника и сарадника запослених у њој.

**ОРГАНИЗАЦИЈА РАДА**

Установу обезбеђују четворица радника физичко-техничког обезбеђења, који поред послова физичке заштите лица и објекта обављају и домарске и послове у складу са описом послова из Правилника о организацији и систематизацији послова Сигурне куће. Радно време установе је 24 часа дневно, тако да се смештај корисница и брига о њима врши непрекидно.

О финансијском и правном пословању установе, као и о пружању правне помоћи корисницама, брину се економиста и правник, а брига о психичком стању корисника у превазилажењу последица које је претрпљено насиље оставило на њих води психолог.

Када је у питању исхрана корисника, почетком 2013.године донет је План јавних набавки на основу кога је спроведен поступак јавних набавки мале вредности, а као најбољи понуђач изабран је Студентски центар из Ниша. У складу са потписаним уговором, Студентски центар снабдева кориснице храном.Свакодневно се до установе допремају три оброка (доручак, ручак и вечера),односно један кувани и два сува оброка упаковани у амбалажама за једнократну употребу, а све у складу са haccp стандардом.

**ИНВЕСТИЦИОНО И ТЕКУЋЕ ОДРЖАВАЊE ОБЈЕКТА**

Увођењем Принципа опортунитета у српско правосуђе, омогућено је потписивање Протокола са Основни јавним тужилаштвом, на основу кога се средства од казни уплаћују на донатроски рачун установе.Поменута средства су, уз сагалсност Управе за имовину и инспекцијске послове, искоришћена за ограђивање и уређивање дворишног простора Сигурне куће.

Сигурна кућа је током читаве претходне године писала захтева за донацијама ,писала пројекте и конкурисала код потенцијалних донатора и на тај начин обезбедила додатна новчана средства за побољшање услова боравка корисница, као и додатну опрему неопходну за нормалан рад запослених у установи.

Донацијом Unicredit banke обезбеђена су три рачунара уз помоћ којих је у знатној мери олакшан рад запослених Сигурне куће.

 Новчаним средствима добијеним донацијом „Телекома Србије“ обезбеђени су компјутери и рачунарска опрема којим је опремељена инфрорматичка соба за потребе корисница који бораве у Сигурној кући

. Донацијом данске невладине организације „Lions club“, у износу од 4.000 еура, уређена је дечија играоница чиме је, деци која бораве у установи, омогућено да кроз игру макар на тренутак забораве на трауме и стрес који су саставни део породичног насиља

 . Реализацијом пројекта „Рука пријатељства“ са амбасадом Краљевине Норвешке, вредног 12.000 еура, опремиће се трпезарија и кухиња у приземном делу зграде, као и простор где ће се одржавати радионице са децом школског узраста.

У сарадњи са туристичком агенцијом „Еуротурс“, обезбеђен је једнодневни излет корисница до мнастира Жича и Љубостиња као и обилазак Врњачке бање.

**РАД МЕНАЏМЕНТА УСТАНОВЕ**

Радом установе руководи Директор, Управни и Надзорни одбор.

Скупштина Града Ниша изабрала је трочлани Управни одбор. Управном одбору ће се прикључити још два члана из редова запослених у тренутку када буду били у сталном радном односу.Управни одбор је, у току 2013. године, одржао осам седница и донео већи број одлука веома битних за функционисање саме установе.

На седници одржаној 02.10.2013.године, Скупштина Града Ниша је, након спроведеног конкурса, за директора Сигурне куће именовала дотадашњег в.д.директора Соњу Шћекић, дипломираног психолога.

Скупштина је такође изабрала и трочлани Надзорни одбор.

**ФИНАНСИЈСКИ ПОКАЗАТЕЉИ**

Сигурна кућа за жене и децу жртве породичног насиља се финансира из буџета Града Ниша, средствима од пружања услуга и средствима из донација.

Установа је у 2013.години имала на располагању из буџета Града Ниша 12.000.000,00 динара, по Уговору 214/2013-01 од 24.01.2013.године.

Из буџета града приходовала је 7.415.000,00 динара, и то по кварталима:

|  |  |  |
| --- | --- | --- |
| **Квартал** | **Предвиђено** | **Остварено** |
| **I** | 3.000.000,00 | 2.000.000,00 |
| **II** | 3.000.000,00 | 2.000.000,00 |
| **III** | 3.000.000,00 | 1.800.000,00 |
| **IV** | 3.000.000,00 | 1.612.000,00 |
| **Укупно:** | 12.000.000,00 | 7.415.000,00 |

Установа Сигурна кућа је у 2013. години од фактурисања услуга остварила приход од 621.310,00 динара. Наплатом дуговања из ранијих година приходовано је 961.760,00 динара,тако да је установа у 2013 години од сопствених прихода имала на располагању 1.583.070,00 динара.

Установа Сигурна кућа је путем донација и пројеката успела да додатно обезбеди још 2.846.186,60 динара, по следећим основама:

* Пројекат за побољшање услова боравка деце у Сигурној кући (дечија играоница) LIONES CLUB из Краљевине Данске – 456.927,00 динара;
* Пројекат „ Рука пријатељства“ у сарадњи са амбасадом Краљевине Норвешке у Београду – 1.216.759,60 динара;
* Донација Телекома Србије за опремање информатичке собе – 200.000,00 динара;
* Протокол о сарадњи са Основним јавним тужилаштвом – 972.500,00 динара.

|  |  |  |  |  |
| --- | --- | --- | --- | --- |
| **Бр. Поз.** | **Еко. Клас** | **Расходи и издаци** | **Планирани износ** | **Утрошено укупно** |
|  |  |
| **58** | **4110** | **Плате додаци и накнаде запослених** | **6.154.610,00** | **5.543.543,42** |
| **59** | **4120** | **Социјални доприноси на терет послодавца** | **1.366.382,00** | **1.547.693,00** |
|   | 4121 | Допринос за пензијско инвалидско осигурање | 836.381,00 | 954.542,00 |
|   | 4122 | Доприноси за здравствено осигурање | 466.043,00 | 528.731,00 |
|   | 4123 | Допринос за незапосленост | 63.958,00 | 64.420,00 |
| **60** | **4130** | **Накнаде у натури (превоз на посао и са посла)** | **275.000,00** | **246.504,40** |
|  | 4131 | Накнада трошкова за превоз са и на посао | 275.000,00 | 246.504,40 |
| **61** | **4210** | **Стални трошкови** | **920.145,00** | **743.813,07** |
|   | 4211 | Трошкови платног промета и банкарских услуга  | 70.000,00 | 68.985,21 |
|   | 4212 | Трошкови грејања | 500.145,00 | 378.000,00 |
|   | 4212 | Електрична енергија | 140.000,00 | 119.913,97 |
|   | 4213 | Комуналне услуге | 100.000,00 | 57.508,79 |
|   | 4214 | Услуге комуникација | 110.000,00 | 119.405,10 |
|   | 4215 | Трошкови осигурања | 0 | 0 |
| **62** | **4220** | **Трошкови путовања** | **62.000,00** | **47.448,00** |
|   | 4221 | Трошкови службених путовања у земљи  | 52.000,00 | 39.323,00 |
|   | 4222 | Трошкови превоза у јавном саобраћају  | 10.000,00 | 8.125,00 |
| **63** | **4230** | **Услуге по уговору** | **5.864.000,00** | **2.091.945,02** |
|   | 4236 | Уговорене услуге за оброке корисника  | 5.364.000,00 | 1.906.569,39 |
|   | 4231 |  Остале услуге | 400.000,00 | 136.011,00 |
|   | 4237 | Репрезентација  | 60.000,00 | 49.364,63 |
|   | 4235 | Адвокатске услуге | 40.000,00 | 0,00 |
| **65** | **4250** | **Текуће поправке и одржавање** | **1.620.200,00** | **277.976,61** |
|   | 4251 | Текуће поправке и одржавање зграда и објеката | 1.616.200,00 | 277.976,61 |
|   | 4252 | Текуће поправке и одржавање опреме | 4.000,00 | 0,00 |
| **66** | **4260** | **Материјал** | **175.000,00** | **139.549,96** |
|   | 4261 | Административни материјал  | 60.000,00 | 57.816,13 |
|   | 4264 | Материјал за саобраћај | 25.000,00 | 21.800,00 |
|   | 4268 | Материјал за одржавање хигијене | 90.000,00 | 59.933,83 |
| **69** | **5120** | **Машине и опрема** | **976.157,00** | **673.313,95** |
|   | 5122 | Административна опрема | 956.157,00 | 656.837,95 |
|   | 5131 | Противпожарна опрема  | 20.000,00 | 16.476,00 |
|   | **УКУПНО** | **17.393.494,00** | **11.311.787,43** |

 Директор

 дипл.психолог Соња Шћекић